《说剑》
清代·吴希鄂

囚龙雨夜裂鞘鸣，万丈光芒亘焕生。匝地蛟魂泣残血，何年霜海孕元精。

风霆旧破崆峒石，虹月今埋潦淖坑。一自尘寰死薛烛，世无人更识青萍。

作者简介：字苇青，光绪三年生居城内南街，系著名画家吴冠英孙，李兆洛弟子。性聪颖博闻强识，绘画得其祖真传。不幸体弱早逝，年仅廿八岁。著有《崆峒庐诗草》，邑志有传。